
ДО

ПРЕДСЕДАТЕЛЯ НА

ОБЩИНСКИ СЪВЕТ
ГР.БУРГАС
ДОКЛАДНА ЗАПИСКА

от

  ИНЖ. ЧАНКА КОРАЛСКА – ЗАМ. КМЕТ СИРР ОБЩИНА БУРГАС
ОТНОСНО: Одобряване на Подробен устройствен план – Парцеларен план /ПУП – ПП/ за утвърждаване на трасе на техническата инфраструктура, извън урбанизираната територия на населеното място, за водопровод за захранване на ПИ с идентификатор 07079.3.2033 по КК на гр. Бургас, отговарящ на УПИ II-3, бивш масив 112 в местност „Вълчи връх“ /бивша местност „Курт тепе“/ в землището на гр. Бургас.      
УВАЖАЕМИ ОБЩИНСКИ СЪВЕТНИЦИ,
В Община Бургас е постъпило заявление вх.№ 70-00-4596/28.05.2025г. от „Бургас Терм“ ЕООД, представлявано от Д.И. и К.Д., за одобряване на ПУП – ПП за утвърждаване на трасе на техническата инфраструктура, извън урбанизираната територия на населеното място, за водопровод за захранване на ПИ с идентификатор 07079.3.2033 по КК на гр. Бургас, отговарящ на УПИ II-3, бивш масив 112 в местност „Вълчи връх“ /бивша местност „Курт тепе“/ в землището на гр. Бургас.  
С Решение по т.7 от Протокол №16/26.11.2024г., Общински съвет Бургас е разрешил изработване на ПУП-ПП за трасе на водопровод за захранване на ПИ 07079.3.2033 по КК на гр.Бургас, местност Курт тепе, УПИ II-3, масив 112, землище гр. Бургас. 
Настоящият ПУП-ПП има за цел да осигури проектна основа за изграждане на нов водопровод до ПИ с идентификатор 07079.3.2033 по КК на гр. Бургас, отговарящ на УПИ II-3, бивш масив 112 в местност „Вълчи връх“ /бивша местност „Курт тепе“/ в землището на гр. Бургас.  

Съгласно проекта за ПУП-ПП се предвижда трасето на новия захранващ водопровод да започне от съществуващ водопровод ПЕВП Ф225х13.4, находящ се в ПИ с идентификатор 07079.3.2763 по КК на гр. Бургас – общинска публична собственост, вид територия „земеделска“, с НТП „За селскостопански, горски, ведомствен път“, да преминава по дължината на ПИ с идентификатор 07079.3.2763 и да достигне до границата на ПИ с идентификатор 07079.3.2748 - държавна публична собственост, територия на транспорта, с НТП „За път от републиканската пътна мрежа“.


С ПУП-ПП за трасето на захранващия водопровод е предвиден сервитут от 6.0 м., двустранно по 3.0 м. спрямо оста на съоръжението, съгласно изискванията на Наредба № РД-02-20-1 от 05.03.2020г. за условието и реда за определяне на размерите и разположението на сервитутните ивици и на специалния режим за управление на водоснабдителните и канализационните проводи и съоръжения извън населените места и селищните образувания. Дължината на проектното трасето е 396 м. и засегната площ от 2355 кв.м. 


ПУП-ПП е изработен върху актуална извадка от действащата кадастрална карта на гр.Бургас, при съобразяване с влезлите в сила ПУП за прилежащата територия. Приложени са координатен регистър на чупките на съоръжението и регистър на засегнатите поземлени имоти от трасето и сервитута на съоръжението. 


С трасето на проектния водопровод се засяга ПИ с идентификатор 07079.3.2763 по КК на гр. Бургас – общинска публична собственост, земеделска територия, с начин на трайно ползване „за селскостопански, горски, ведомствен път“, за който с Решение по т.7/Протокол № 16/26.11.2024г. Общински съвет Бургас е дал предварително съгласие по реда на чл.29, ал.1 от ЗОЗЗ.

ПУП-ПП е съгласуван с „Водоснабдяване и канализация“ ЕАД - Бургас с писмо изх.№ ТД-1402-11/15.04.2025г.


Приложено е Решение № БС-58-ЕО/02.04.2025г. от РИОСВ - Бургас за преценяване необходимостта от извършване на екологична оценка, с което е решено да не се извършва такава, при спазване условията заложени в становище с изх.№ 10-63-1/06.03.2025г. от РЗИ-Бургас.

ПУП – ПП е обявен на заинтересуваните собственици по реда на чл.128, ал.1 от ЗУТ, чрез обнародване на съобщение в Държавен вестник бр. 52/27.06.2025г. Видно от Акт за приключило обявяване от 28.07.2025г. в законоустановения срок не са постъпили възражения.


Проектът е разгледан на заседание на ОЕСУТ, проведено на 06.08.2025г. и с решение обективирано в Протокол № 15/06.08.2025г. по т.1 от дневния ред, е приет.


Предвид гореизложеното и на основание чл. 21, ал. 1, т.8 и т. 11 от ЗМСМА и чл.129, ал.1 от ЗУТ, като взех предвид Решение № БС-58-ЕО/02.04.2025г. на РОСВ-Бургас, и решение на ОЕСУТ, изразено с Протокол № 15/06.08.2025г. по т.1 от дневния ред, предлагам Общински съвет Бургас да вземе следното:
Р Е Ш Е Н И Е:

На основание чл. 21, ал. 1, т. 11 от ЗМСМА и чл.129, ал.1 от ЗУТ, Общински съвет Бургас одобрява Подробен устройствен план – Парцеларен план /ПУП – ПП/ за утвърждаване на трасе на техническата инфраструктура, извън урбанизираната територия на населеното място, за водопровод за захранване на ПИ с идентификатор 07079.3.2033 по КК на гр. Бургас, отговарящ на УПИ II-3, бивш масив 112 в местност „Вълчи връх“ /бивша местност „Курт тепе“/ в землището на гр. Бургас.


Решението да се изпрати в 7-дневен срок за обнародване в „Държавен вестник“ по реда на чл. 129, ал. 1 от Закона за устройство на територията.


Решението подлежи на обжалване по реда на чл. 215, ал. 4 от ЗУТ чрез Общински съвет Бургас пред Административен съд - гр. Бургас в 30-дневен срок от обнародването му.
Приложения: заявление вх.№ 70-00-4596/28.05.2025г.; 1 бр. пълномощно; 1 бр. нотариален акт; Решение по т.7 от Протокол №16/26.11.2024г. на Общински съвет Бургас; ПУП-ПП с трасировъчен чертеж и баланс на територията; писмо изх.№ ТД-1402-11/15.04.2025г. на „В и К“ ЕАД – Бургас; Решение № БС-58-ЕО/02.04.2025г. от РИОСВ – Бургас; становище с изх.№ 10-63-1/06.03.2025г. от РЗИ-Бургас; обявление в ДВ; Протокол № 15/06.08.2025г. по т.1 от дневния ред на ЕСУТ.

